CELEX: 52018PC0580
Language: da
Date: 2018-08-10
Title: Forslag til RÅDETS AFGØRELSE om den holdning, der skal indtages på Den Europæiske Unions vegne i Udvalget for Handel og Bæredygtig Udvikling, der er nedsat i medfør af den samlede økonomi- og handelsaftale mellem Canada på den ene side og Den Europæiske Union og dens medlemsstater på den anden side, angående opstilling af lister over personer, som er villige til at fungere som panelmedlemmer i henhold til aftalens kapitel 23 og kapitel 24

EUROPA-KOMMISSIONEN
            Bruxelles, den 10.8.2018
            COM(2018) 580 final
            2018/0306(NLE)
            Forslag til
            RÅDETS AFGØRELSE
            om den holdning, der skal indtages på Den Europæiske Unions vegne i Udvalget for Handel og Bæredygtig Udvikling, der er nedsat i medfør af den samlede økonomi- og handelsaftale mellem Canada på den ene side og Den Europæiske Union og dens medlemsstater på den anden side, angående opstilling af lister over personer, som er villige til at fungere som panelmedlemmer i henhold til aftalens kapitel 23 og kapitel 24
            
               
         
         
            
               BEGRUNDELSE
            
            
               1.Forslagets genstand
            
            
               Forslaget vedrører afgørelsen om fastsættelse af den holdning, der skal indtages på Unionens vegne i Udvalget for Handel og Bæredygtig Udvikling, der er nedsat i medfør af den samlede økonomi- og handelsaftale ("CETA-Udvalget for Handel og Bæredygtig Udvikling"), i forbindelse med den påtænkte vedtagelse af lister over personer, som er villige til at fungere som panelmedlemmer i henhold til aftalens kapitel 23 og kapitel 24.
            
            
               2.Baggrund for forslaget
            
            
               2.1.Den samlede økonomi- og handelsaftale (CETA)
            
            
               
                  Den samlede økonomi- og handelsaftale (CETA) mellem Canada på den ene side og Den Europæiske Union og dens medlemsstater på den anden side ("aftalen") har til formål at gennemføre Unionens fælles handelspolitik over for Canada og navnlig at oprette et frihandelsområde. Aftalen blev undertegnet i Bruxelles den 30. oktober 2016
                     1
                  .
               
               
                  Aftalen har fundet midlertidig anvendelse siden den 21. september 2017.
               
            
            
               2.2.CETA-Udvalget for Handel og Bæredygtig Udvikling
            
            
               CETA-Udvalget for Handel og Bæredygtig Udvikling, der er nedsat i medfør af aftalens artikel 26.2.1, litra g), fører tilsyn med gennemførelsen af kapitel 22 (Handel og bæredygtig udvikling), kapitel 23 (Handel og arbejdsmarked) og kapitel 24 (Handel og miljø), herunder samarbejdsaktiviteter og gennemgangen af virkningerne af denne aftale for bæredygtig udvikling, og sikrer en integreret tilgang til alle spørgsmål af fælles interesse for parterne vedrørende grænsefladen mellem økonomisk udvikling, social udvikling og miljøbeskyttelse. 
            
            
               2.3.Den påtænkte retsakt, som CETA-Udvalget for Handel og Bæredygtig Udvikling skal vedtage
            
            
               På det første møde efter aftalens ikrafttræden skal CETA-Udvalget for Handel og Bæredygtig Udvikling vedtage en afgørelse om opstilling af lister over personer, som er villige til at fungere som panelmedlemmer i henhold til aftalens kapitel 23 og kapitel 24 ("den påtænkte retsakt").
            
            
               Med hensyn til de spørgsmål, der kan opstå vedrørende kapitel 23 og kapitel 24, skal parterne gøre sig alle bestræbelser på at finde en gensidigt tilfredsstillende løsning gennem konsultationer på statsplan. Hvis en af parterne finder, at et spørgsmål ikke er blevet løst tilfredsstillende gennem konsultationer på statsplan, giver aftalen mulighed for, at en part kan anmode om, at der indkaldes et ekspertpanel med henblik på at undersøge spørgsmålet. I aftalens artikel 23.10 fastsættes det, at CETA-Udvalget for Handel og Bæredygtig Udvikling skal opstille en liste over mindst ni personer, der er villige og i stand til at fungere som panelmedlemmer med hensyn til spørgsmål, der kunne opstå vedrørende kapitel 23 (Handel og arbejdsmarked), og som jf. artikel 23.10, stk. 7, har specialiseret viden eller ekspertise inden for arbejdsmarkedslovgivning, andre spørgsmål, som behandles i kapitel 23, eller bilæggelse af tvister, der opstår i forbindelse med internationale aftaler. På tilsvarende vis er det fastsat i aftalens artikel 24.15, at CETA-Udvalget for Handel og Bæredygtig Udvikling skal opstille en liste over mindst ni personer, der er villige og i stand til at fungere som panelmedlemmer med hensyn til spørgsmål, der kunne opstå vedrørende kapitel 24 (Handel og miljø), og som i henhold til stk. 7, har specialiseret viden eller ekspertise inden for miljølovgivning, andre spørgsmål, som behandles i kapitel 24, eller bilæggelse af tvister, der opstår i forbindelse med internationale aftaler. I henhold til artikel 23.10, stk. 6, og artikel 24.15, stk. 6, skal hver liste indeholde mindst tre personer, der er udnævnt af hver part, samt mindst tre personer, der er udnævnt af parterne, som ikke er borgere i nogen af parterne, og som er villige og i stand til at fungere som formand for et ekspertpanel.
            
            
               Ved den påtænkte retsakt opstilles begge lister, dvs. personer, som er villige til at fungere som panelmedlemmer i henhold til kapitel 23, og personer, der er villige til at fungere som panelmedlemmer i henhold til aftalens kapitel 24.
            
            
               Den påtænkte retsakt træder i kraft på dagen for dens vedtagelse af CETA-Udvalget for Handel og Bæredygtig Udvikling. 
            
            
               3.Den holdning, der skal indtages på Unionens vegne
            
            
               Den holdning, der skal indtages på Unionens vegne, bør sigte mod vedtagelse af den liste over personer, som er villige til at fungere som panelmedlemmer i henhold til aftalens kapitel 23 og kapitel 24.
            
            
               4.Retsgrundlag
            
            
               4.1.Proceduremæssigt retsgrundlag
            
            
               4.1.1.Principper
            
         
         
            
               I henhold til artikel 218, stk. 9, i traktaten om Den Europæiske Unions funktionsmåde (TEUF) skal Rådet vedtage afgørelser om "fastlæggelse af, hvilke holdninger der skal indtages på Unionens vegne i et organ nedsat ved en aftale, når dette organ skal vedtage retsakter, der har retsvirkninger, bortset fra retsakter, der supplerer eller ændrer den institutionelle ramme for aftalen."
            
            
               Begrebet "retsakter, der har retsvirkninger" omfatter retsakter, der har retsvirkninger i medfør af de folkeretlige regler, der gælder for det pågældende organ. Det omfatter også instrumenter, der ikke har bindende virkning i henhold til folkeretten, men som "vil kunne få afgørende indflydelse på indholdet af de regler, der vedtages af EU-lovgiver"
                  2
               .
            
            
               4.1.2.Anvendelse på det foreliggende tilfælde
            
            
               CETA-Udvalget for Handel og Bæredygtig Udvikling er et organ, der er nedsat i medfør af en aftale, nemlig den samlede økonomi- og handelsaftale mellem Den Europæiske Union og dens medlemsstater på den ene side og Canada på den anden side ("aftalen").
            
            
               Den afgørelse, som CETA-Udvalget for Handel og Bæredygtig Udvikling skal vedtage, er bindende og hverken supplerer eller ændrer den institutionelle ramme for aftalen.
            
            
               Det proceduremæssige retsgrundlag for den foreslåede afgørelse er derfor artikel 218, stk. 9, i TEUF.
            
            
               4.2.Materielt retsgrundlag
            
            
               4.2.1.Principper
            
            
               Det materielle retsgrundlag for en afgørelse i henhold til artikel 218, stk. 9, i TEUF afhænger hovedsagelig af formålet med og indholdet af den påtænkte retsakt, hvortil der skal indtages en holdning på Unionens vegne. Hvis den påtænkte retsakt har to formål eller består af to elementer, og det ene af disse formål eller elementer må betragtes som det primære, mens det andet kun er sekundært, skal afgørelsen, der vedtages i henhold til artikel 218, stk. 9, i TEUF, kun have ét materielt retsgrundlag, nemlig det, som det primære eller fremherskende formål eller element tilsiger.
            
            
               4.2.2.Anvendelse på det foreliggende tilfælde
            
            
               Det primære mål med og indhold af den påtænkte retsakt vedrører den fælles handelspolitik.
            
            
               Det materielle retsgrundlag for den foreslåede afgørelse er derfor traktaten om Den Europæiske Unions funktionsmåde, særlig artikel 207, stk. 4.
            
            
               4.3.Konklusion
            
            
               
                  Retsgrundlaget for forslaget til afgørelse bør være artikel 207, stk. 4, i TEUF sammenholdt med artikel 218, stk. 9, i TEUF.
               
            
            
               5.Offentliggørelse af den påtænkte retsakt
            
            
               Det planlægges at offentliggøre CETA-Udvalget for Handel og Bæredygtig Udviklings afgørelse i Den Europæiske Unions Tidende efter vedtagelsen.
            
            
               2018/0306 (NLE)
            
            
               Forslag til
            
            
               RÅDETS AFGØRELSE
            
            
               om den holdning, der skal indtages på Den Europæiske Unions vegne i Udvalget for Handel og Bæredygtig Udvikling, der er nedsat i medfør af den samlede økonomi- og handelsaftale mellem Canada på den ene side og Den Europæiske Union og dens medlemsstater på den anden side, angående opstilling af lister over personer, som er villige til at fungere som panelmedlemmer i henhold til aftalens kapitel 23 og kapitel 24
            
         
         
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 207, stk. 4, sammenholdt med artikel 218, stk. 9,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Rådets afgørelse (EU) 2017/37
                  3
                indeholder bestemmelser om undertegnelse på Den Europæiske Unions vegne af den samlede økonomi- og handelsaftale (CETA) mellem Canada på den ene side og Den Europæiske Union og dens medlemsstater på den anden side ("aftalen"). Aftalen blev undertegnet den 30. oktober 2016.
            
            
               (2)Rådets afgørelse (EU) 2017/38
                  4
                indeholder bestemmelser om midlertidig anvendelse af aftalen, herunder oprettelsen af Det Blandede CETA-Udvalg og specialudvalg. Aftalen har fundet midlertidig anvendelse siden den 21. september 2017.
            
            
               (3)Udvalget for Handel og Bæredygtig Udvikling nedsættes i henhold til artikel 26.2.1, litra g) ("CETA-Udvalget for Handel og Bæredygtig Udvikling"). 
            
            
               (4)På det første møde skal CETA-Udvalget for Handel og Bæredygtig Udvikling vedtage den påtænkte retsakt om opstilling af lister over personer, som er villige og i stand til at fungere som panelmedlemmer i henhold til aftalens kapitel 23 (Handel og arbejdsmarked) og kapitel 24 (Handel og miljø).
            
            
               (5)Det er derfor hensigtsmæssigt at fastlægge den holdning, der skal indtages på Unionens vegne i CETA-Udvalget for Handel og Bæredygtig Udvikling, på grundlag af vedlagte udkast til afgørelse med henblik på at sikre en effektiv gennemførelse af aftalen —
            
            
               VEDTAGET DENNE AFGØRELSE:
            
            
               Artikel 1
            
            
               Den holdning, der skal indtages på Unionens vegne, i det første møde i Udvalget for Handel og Bæredygtig Udvikling, der er nedsat i medfør af den samlede økonomi- og handelsaftale mellem Canada på den ene side og Den Europæiske Union og dens medlemsstater på den anden side ("CETA-Udvalget for Handel og Bæredygtig Udvikling"), angående opstilling af lister over personer, som er villige til at fungere som panelmedlemmer i henhold til aftalens kapitel 23 og kapitel 24, skal baseres på det udkast til afgørelse, der er knyttet som bilag til denne afgørelse.
            
            
               Artikel 2
            
            
               Afgørelserne fra CETA-Udvalget for Handel og Bæredygtig Udvikling offentliggøres efter vedtagelsen i Den Europæiske Unions Tidende.
            
            
               Artikel 3
            
            
               Denne afgørelse er rettet til Kommissionen.
            
            
               Udfærdiget i Bruxelles, den […].
            
            
               
                     På Rådets vegne
               
               
                     Formand
               
            
         
         
            
                  
                     (1)
                  
                        EUT L 11 af 14.1.2017, s. 1.
               
               
                  
                     (2)
                  
                        Domstolens dom af 7. oktober 2014, Tyskland mod Rådet, C-399/12, ECLI: EU: C: 2014: 2258, præmis 61-64. 
               
               
                  
                     (3)
                  
                        EUT L 11 af 14.1.2017, s. 1.
               
               
                  
                     (4)
                  
                        EUT L 11 af 14.1.2017, s. 1080.
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 10.8.2018
            COM(2018) 580 final
            BILAG
            til
            Forslag til Rådets afgørelse
            om den holdning, der skal indtages på Den Europæiske Unions vegne i Udvalget for Handel og Bæredygtig Udvikling, der er nedsat i medfør af den samlede økonomi- og handelsaftale mellem Canada på den ene side og Den Europæiske Union og dens medlemsstater på den anden side, angående opstilling af lister over personer, som er villige til at fungere som panelmedlemmer i henhold til aftalens kapitel 23 og kapitel 24
            
               
         
         
            
               BILAG
            
            
               AFGØRELSE Nr. [X /2018]
                  TRUFFET AF CETA-UDVALGET FOR HANDEL OG BÆREDYGTIG UDVIKLING
               
                  af xxx
            
            
               angående opstilling af lister over personer, som er villige til at fungere som panelmedlemmer i henhold til aftalens kapitel 23 og kapitel 24
            
            
               CETA-UDVALGET FOR HANDEL OG BÆREDYGTIG UDVIKLING HAR —
            
            
               under henvisning til den samlede økonomi- og handelsaftale (CETA) mellem Canada på den ene side og Den Europæiske Union og dens medlemsstater på den anden side, særlig artikel 23.10, stk. 6 og 7, og artikel 24.15, stk. 6 og 7, og
            
            
               ud fra følgende betragtninger:
            
            
               (1)I overensstemmelse med aftalens artikel 30.7, stk. 3, er dele af aftalen blevet anvendt midlertidigt siden den 21. september 2017.
            
            
               (2)I henhold til aftalens artikel 23.10, stk. 6, fastsættes det, at CETA-Udvalget for Handel og Bæredygtig Udvikling skal opstille en liste over mindst ni personer, der er villige og i stand til at fungere som panelmedlemmer med hensyn til spørgsmål, der kunne opstå vedrørende kapitel treogtyve (Handel og arbejdsmarked), og som jf. stk. 7, har specialiseret viden eller ekspertise inden for arbejdsmarkedslovgivning, andre spørgsmål, som behandles i kapitel 23, eller bilæggelse af tvister, der opstår i forbindelse med internationale aftaler.
            
            
               (3)I aftalens artikel 24.15, stk. 6, fastsættes det, at CETA-Udvalget for Handel og Bæredygtig Udvikling skal opstille en liste over mindst ni personer, der er villige og i stand til at fungere som panelmedlemmer med hensyn til spørgsmål, der kunne opstå vedrørende kapitel 24 (Handel og miljø), og som jf. stk. 7, har specialiseret viden eller ekspertise inden for miljølovgivning, andre spørgsmål, som behandles i kapitel fireogtyve, eller bilæggelse af tvister, der opstår i forbindelse med internationale aftaler.
            
            
               (4)I henhold til artikel 23.10, stk. 6, og artikel 24.15, stk. 6, skal hver liste indeholde mindst tre personer, der er udnævnt af hver part samt mindst tre personer, der er udnævnt af parterne, som ikke er borgere i nogen af parterne, og som er villige og i stand til at fungere som formand for et ekspertpanel —
            
            
               VEDTAGET DENNE AFGØRELSE:
            
            
               1.Listerne over personer, som er villige til at fungere som panelmedlemmer, som fastsat i bilaget, opstilles herved. 
            
            
               2.Denne afgørelse træder i kraft på dagen for dens vedtagelse af CETA-Udvalget for Handel og Bæredygtig Udvikling.
            
            
               PÅ CETA-UDVALGET FOR HANDEL OG BÆREDYGTIG UDVIKLINGS VEGNE 
            
            
                     
                        På Unionens vegne
                     
                  
                  
                     
                        På Canadas vegne
                     
                  
               
               BILAG
            
            
               LISTE OVER PERSONER, DER ER VILLIGE TIL AT FUNGERE SOM PANELMEDLEMMER MED HENSYN TIL SPØRGSMÅL, DER KUNNE OPSTÅ VEDRØRENDE AFTALENS KAPITEL 23 (HANDEL OG ARBEJDSMARKED)
            
            
               Personer med specialiseret viden eller ekspertise inden for arbejdsmarkedslovgivning, andre spørgsmål, som behandles i kapitel 23, eller bilæggelse af tvister, der opstår i forbindelse med internationale aftaler:
            
            
               Personer udpeget af Canada: 
            
         
         
            
               Kevin Banks
            
            
               Adelle Blackett
            
            
               Carol Nelder-Corvari
            
            
               Personer udpeget af Den Europæiske Union: 
            
            
               Jorge Cardona
            
            
               Eddy Laurijssen
            
            
               Karin Lukas
            
            
               Formænd (ikkestatsborgere i parterne):
            
            
               Janice Bellace
            
            
               Kathleen Claussen
            
            
               Christian Häberli
            
            
               Jill Murray
            
            
               Patrick Pearsall
            
            
               Ross Wilson
            
            
               LISTE OVER PERSONER, DER ER VILLIGE TIL AT FUNGERE SOM PANELMEDLEMMER MED HENSYN TIL SPØRGSMÅL, DER KUNNE OPSTÅ VEDRØRENDE AFTALENS KAPITEL 24 (HANDEL OG MILJØ)
            
            
               Personer med specialiseret viden eller ekspertise inden for miljølovgivning, andre spørgsmål, som behandles i kapitel 24, eller bilæggelse af tvister, der opstår i forbindelse med internationale aftaler:
            
            
               Personer udpeget af Canada: 
            
            
               Anne Daniel
            
            
               Armand de Mestral
            
            
               Elaine Feldman
            
         
         
            
               Matthew Kronby
            
            
               Brendan McGivern
            
            
               Personer udpeget af Den Europæiske Union: 
            
            
               Laurence Boisson de Chazournes
            
            
               Hélène Ruiz Fabri
            
            
               Geert Van Calster
            
            
               Formænd (ikkestatsborgere i parterne):
            
            
               Arthur Edmond Appleton
            
            
               James Bacchus
            
            
               Nathalie Bernasconi-Osterwalder
            
            
               Christian Häberli